section_heading: Životopis
paragraph_text: Roditelji su mu Antun i Viktorija, otac iz Varaždina, majka iz Čakovca. U osnovnu školu i gimnaziju išao je u Varaždinu (baka je željela da joj unuk pohađa mađarsku gimnaziju u Čakovcu i postane službenik na željeznici), no roditelji su poduprli njegovu želju da se bavi slikarstvom. U listopadu 1915. upisuje se na Višu školu za umjetnost i umjetni obrt u Zagrebu (danas Akademija likovnih umjetnosti u Zagrebu). Studira godinu dana, te je 1916. godine mobiliziran (1. sv. rat je u tijeku). 1918. godine odlazi u Prag, gdje se upisuje na tamošnju Akademiju likovnih umjetnosti u klasi Vlahe Bukovca. Nakon studija 1924. zainteresiran za zidne tehnike slikarstva tj. fresko slikarstvo, odlazi u Pariz, na Sorbonni studira fresko-tehniku kod Marcela Lenoira*. Izlagao je u pariškim salonima. U Zagreb se vraća 1931. godine, od 1934. do 1938. likovno uređuje Koprive, radi oštre kritike fašizma (crtao je karikature Hitlera i Musolinija) politički je proganjan. Karikature crtao i u Kerempuhu. 1930-ih suočio se nerazumijevanjem sredine za avangardu. Poslije rata 1947. postaje profesor na Akademiji likovnih umjetnosti u Zagrebu, gdje radi do umirovljenja 1968. godine.<ref>Ivanka Reberski "Ivo Režek: realizam kao slikarska konstanta" Institut za povijest umjetnosti, Zagreb 2001.HRT ''22. svibnja 1898. - Rođen Ivo Režek'', pristup stranicama 30. srpnja 2020.